เปิดใจคุยกัน ประคับประคองแฟนหนุ่มในระหว่างการรักษา
ลักษณะของผู้ชายที่อยู่ในภาวะซึมเศร้านั้นจะต่างจากผู้หญิงเล็กน้อย ถ้าคุณสังเกตเห็นอาการส่วนใหญ่หรือทั้งหมดที่กำลังจะกล่าวต่อไปนี้ หมายความว่าแฟนหนุ่มของคุณอาจกำลังเป็นโรคซึมเศร้า  เหนื่อยเกือบตลอดเวลา เมินเฉยกับสิ่งที่เคยสนใจ หงุดหงิดง่ายหรือโกรธง่าย ไม่มีสมาธิ วิตกกังวล รับประทานอาหารมากเกินไป หรือไม่รับประทานเลย มีอาการปวด เจ็บ หรือปัญหาเกี่ยวกับระบบย่อยอาหาร นอนหลับยากหรือนอนมากเกินไป ไม่สามารถรับผิดชอบงานที่โรงเรียน ที่ทำงาน หรือที่บ้านได้ คิดฆ่าตัวตาย แฟนหนุ่มของคุณเขาอาจจะไม่เอะใจกับอารมณ์ของตัวเองในระยะหลังเลยสักนิด แต่หลังจากสังเกตอาการเขามาหลายสัปดาห์ คุณมั่นใจได้เลยว่าเขากำลังเป็นโรคซึมเศร้า เข้าไปหาเขาและขอคุยด้วยแบบไม่ใช้อารมณ์  คุณอาจจะเริ่มบทสนทนาด้วยการพูดว่า "ฉันกังวลเรื่องคุณมาหลายสัปดาห์แล้ว" หรือ "ฉันสังเกตว่าช่วงนี้คุณเปลี่ยนไป ฉันก็เลยอยากคุยกับคุณสักหน่อย"  ถ้ามีความตึงเครียดเกิดขึ้นระหว่างคุณกับแฟนหนุ่ม อย่าพูดเรื่องที่เขาเป็นโรคซึมเศร้า เพราะมันอาจจะกลายเป็นการกล่าวหากันและทำให้เขาไม่คุยกับคุณไปเลย เป็นธรรมดาที่ผู้ชายที่อยู่ในภาวะซึมเศร้ามักจะเถียงหรือโกรธ เขาอาจจะแสดงอารมณ์เหล่านี้ไม่ว่าคุณจะทำอะไรก็ตาม แต่ถ้าคุณเข้าหาเขาด้วยท่าทีที่เต็มใจอย่างรักใคร่และไม่ตัดสิน เขาก็อาจจะเต็มใจรับฟังคุณ  ถ้าคุณไม่ระวังคำพูดให้ดี มันอาจจะฟังดูเหมือนว่าคุณกำลังกล่าวหาหรือตัดสินแฟนหนุ่มของคุณได้ง่ายๆ คำพูดอย่างเช่น “หลังๆ มานี้คุณใจร้ายและขี้หงุดหงิดมากเลยนะ” อาจทำให้เขาไม่พอใจได้ ให้ใช้ประโยคที่ขึ้นต้นด้วยคำว่า “ฉัน” ที่เน้นไปที่อารมณ์ของคุณแทน เช่น “ฉันเป็นห่วงว่าคุณอาจจะกำลังซึมเศร้า เพราะคุณไม่หลับไม่นอนเลย แถมคุณยังหลบหน้าเพื่อนๆ อีก ฉันเลยอยากให้เรามาคุยกันว่าทำยังไงคุณถึงจะรู้สึกดีขึ้นได้” ถ้าแฟนหนุ่มของคุณเขาตัดสินใจที่จะเปิดใจคุยกับคุณถึงสิ่งที่เขากำลังเผชิญอยู่ ให้รู้ไว้ว่าการจะทำอย่างนี้ได้ต้องใช้ความกล้าหาญ พยายามช่วยให้เขาเปิดใจได้ด้วยการทำให้เขารู้ว่า เขาไม่ต้องกลัวที่จะเปิดเผยความรู้สึกของเขากับคุณ ถ้าเขาคุยกับคุณ ให้ตั้งใจฟัง พยักหน้าหรือแสดงท่าทางตอบรับอย่างเข้าอกเข้าใจ หลังจากนั้นให้สรุปสิ่งที่เขาพูดและพูดซ้ำเพื่อให้เขาเห็นว่าคุณฟังเขาจริงๆ เช่น คุณอาจจะพูดว่า “ฟังดูเหมือนว่าคุณกำลังสับสนและไม่สามารถเอาตัวเองออกมาจากสภาวะที่เป็นอยู่ได้จริงๆ ขอบคุณที่เล่าให้ฉันฟังนะคะ ฉันเสียใจจริงๆ ที่คุณต้องมาเจอเรื่องแบบนี้ แต่ฉันจะทำทุกอย่างที่ทำได้เพื่อช่วยคุณ” ถ้าแฟนหนุ่มของคุณกำลังต่อสู้กับโรคซึมเศร้า เขาอาจจะคิดทำร้ายตัวเอง จริงอยู่ที่เขาอาจจะไม่ได้คิดฆ่าตัวตาย แต่แฟนหนุ่มของคุณก็อาจจะมีพฤติกรรมเสี่ยง เช่น ขับรถประมาท ใช้ยาเสพติด หรือดื่มเครื่องดื่มแอลกอฮอล์มากเกินไปเพื่อคลายเครียด คุยเรื่องความปลอดภัยและความเป็นอยู่ที่ดีของแฟนหนุ่มอย่างตรงไปตรงมา คุณอาจจะถามคำถามดังต่อไปนี้:  คุณกำลังคิดทำร้ายตัวเองหรือเปล่า คุณเคยพยายามฆ่าตัวตายมาแล้วหรือยัง คุณวางแผนจะจบชีวิตยังไง คุณทำร้ายตัวเองด้วยวิธีไหน ถ้าปฏิกิริยาของแฟนหนุ่มบ่งบอกว่าเขาอยากจะจบชีวิตตัวเองอย่างแน่นอน (พร้อมกับแผนการโดยละเอียดและวิธีการฆ่าตัวตาย) คุณต้องขอความช่วยเหลือให้เขาโดยด่วน โทรศัพท์ไปที่สายด่วนสุขภาพจิต 1667 ที่เปิดให้บริการตลอด 24 ชั่วโมง   คุณอาจจะโทรศัพท์ไปที่ 191หรือศูนย์บริการฉุกเฉินท้องถิ่น ถ้าคุณเชื่อว่าแฟนหนุ่มเป็นอันตรายต่อตัวเขาเองในตอนนี้ ให้ใครสักคนเอาสิ่งของที่อาจใช้เป็นอาวุธออกไปให้หมด และต้องมีคนอยู่กับเขาตลอดเวลา คนที่เป็นโรคซึมเศร้าอาจรู้สึกว่าตัวเองไม่สามารถขอความช่วยเหลือจากใครได้ไม่ว่าเขาจะต้องการมันมากขนาดไหน ให้ความช่วยเหลือเขาเพิ่มด้วยการถามเขาว่า คุณจะสนับสนุนเขาได้อย่างไร คุณจะช่วยให้เขาคลายความเครียดลงได้อย่างไร และมีธุระอะไรที่คุณทำแทนเขาได้ มีที่ไหนที่เขาอยากให้คุณพาไปไหม จำไว้ว่าเขาอาจจะไม่รู้ว่าจะให้คุณช่วยทำอะไร นอกจากเสนอความช่วยเหลือให้เขาแล้ว การพูดว่า "ตอนนี้ฉันจะช่วยเหลือคุณได้ยังไงบ้าง" อาจทำให้เขาสามารถบอกคุณได้ว่าการสนับสนุนจากคุณแบบไหนที่ดีกับตัวเขา เมื่อแฟนหนุ่มของคุณยอมรับความคิดที่ว่าเขาเป็นโรคซึมเศร้าจริงๆ ได้แล้ว คุณต้องโน้มน้าวให้เขาเข้ารับการรักษา โรคซึมเศร้าเป็นอาการเจ็บป่วยที่สามารถรักษาให้หายได้เช่นเดียวกับปัญหาสุขภาพหลายๆ อย่าง แฟนหนุ่มของคุณจะอารมณ์ดีขึ้นและใช้ชีวิตดีขึ้นด้วยความช่วยเหลือจากผู้เชี่ยวชาญที่เหมาะสม เสนอตัวว่าคุณจะช่วยเขาหานักจิตวิทยาหรือจิตแพทย์ และไปพบแพทย์ตามนัดเป็นเพื่อนเขาถ้าเขาต้องการ นอกจากการรักษาด้วยยาและจิตบำบัดแล้ว กิจกรรมที่ต้องใช้แรงยังช่วยฟื้นฟูสภาวะสุขภาพจิตของคนที่เป็น   โรคซึมเศร้า ได้อย่างมีประสิทธิภาพมากอีกด้วย การตื่นตัวตลอดเวลายังช่วยผลิตสารเคมีที่ทำให้อารมณ์ดีที่ชื่อว่าเอ็นดอร์ฟินส์ ซึ่งจะทำให้แฟนหนุ่มของคุณรู้สึกดีเกี่ยวกับตัวเองมากขึ้น นอกจากนี้ยังเป็นการเบี่ยงเบนความสนใจที่ดี ไม่ให้เขาเกิดความคิดลบหรือความรู้สึกลบที่ส่งผลต่ออารมณ์ของเขา ลองหากิจกรรมที่คุณและแฟนหนุ่มสามารถทำร่วมกันได้ และเป็นกิจกรรมที่ส่งเสริมสุขภาพที่ดีของคุณทั้งสองคน กิจกรรมที่น่าทำอาจจะเป็นการเข้าคลาสออกกำลังกายที่ฟิตเนส โปรแกรมออกกำลังกายที่บ้าน วิ่งในสวนสาธารณะ หรือเล่นกีฬาเป็นทีม นักวิจัยเชื่อว่า อาหารกับโรคซึมเศร้านั้นสัมพันธ์กัน แต่ก็ไม่ได้หมายความว่านิสัยชอบรับประทานอาหารขยะตอนดึกๆ ของแฟนหนุ่มเป็นสาเหตุที่ทำให้เขารู้สึกแย่ แต่มันเป็นการบอกกลายๆ ว่าการมีนิสัยรับประทานอาหารที่ไม่ดีต่อสุขภาพนั้นอาจทำให้เขาติดอยู่ในสภาวะอารมณ์ที่ไม่ดี ช่วยหาซื้ออาหารที่ดีต่อสุขภาพหัวใจและสมองมาตุนไว้ในตู้เย็นของแฟนหนุ่ม เช่น ผลไม้ ผัก ปลา และเนื้อสัตว์กับผลิตภัณฑ์นมในปริมาณจำกัดเนื่องจากอาหารเหล่านี้สัมพันธ์กับภาวะซึมเศร้าในอัตราต่ำ คุณสามารถช่วยเหลือแฟนหนุ่มของคุณลดความเครียดในชีวิตประจำวันให้น้อยที่สุดได้ด้วยการแนะนำทักษะการจัดการความเครียดที่ดีต่อสุขภาพ ก่อนอื่นบอกให้เขาเขียนทุกอย่างในชีวิตที่ทำให้เขาเครียดหรือ   วิตกกังวล จากนั้นนั่งระดมความคิดด้วยกันว่าคุณจะสามารถลดหรือกำจัดสิ่งที่ก่อให้เกิดความเครียดเหล่านี้ได้อย่างไร ต่อไปให้เขียนรายการกลยุทธ์ต่างๆ ที่เขาสามารถรวบรวมเข้ามาเป็นส่วนหนึ่งของชีวิตประจำวันได้ เพื่อให้เขารู้สึกผ่อนคลายและกันความเครียดให้อยู่ห่างจากตัวเขา กิจกรรมที่อาจช่วยให้เขาจัดการความเครียดได้ ได้แก่ การหายใจเข้าออกลึกๆ เดินเล่นท่ามกลางธรรมชาติ ฟังเพลง ทำสมาธิ เขียนไดอารี่ ดูหนังหรือคลิปตลกๆ การเขียนชาร์ตอารมณ์สามารถช่วยให้แฟนหนุ่มของคุณเชื่อมโยงกับความรู้สึกของเขาและรู้ว่าตัวเองรู้สึกอย่างไรมากขึ้นในแต่ละวัน คนที่เป็นโรคซึมเศร้าสามารถติดตามพฤติกรรมการนอนและการรับประทานอาหารเพื่อหารูปแบบที่นำไปสู่สภาวะอารมณ์ที่ไม่ดีได้ แฟนหนุ่มของคุณอาจจะเขียนรูปแบบความคิดและอารมณ์ในแต่ละวันของเขาลงไปด้วยเพื่อหาช่วงที่เขาอารมณ์ขึ้นๆ ลงๆ ผู้ชายและผู้หญิงที่กำลังต่อสู้กับโรคซึมเศร้าต่างก็มีแนวโน้มที่จะปลีกตัวจากสังคม แต่โชคร้ายที่การเขาสังคมเพื่อพบปะกับผู้อื่นนั้นสามารถช่วยให้คนที่เป็นโรคซึมเศร้ารู้สึกโดดเดี่ยวน้อยลงและต่อสู้เพื่อเอาชนะโรคซึมเศร้าได้จริงๆ หากิจกรรมที่คุณและแฟนหนุ่มสามารถทำร่วมกับผู้อื่นได้ เพื่อที่เขาจะได้สร้างความสัมพันธ์ใหม่ๆ หรือคุยกับเพื่อนๆ ที่เขามีอยู่แล้วและโน้มน้าวให้พวกเขานัดมาเจอกัน ใช่แล้ว แฟนหนุ่มของคุณเขาจะต้องหายดีในระยะเวลาที่เหมาะสมและด้วยวิธีที่เหมาะสมกับเขา แต่คุณอาจจะกังวลว่าคุณกำลังทำให้เขายังคงอยู่ในวังวงของโรคซึมเศร้าต่อไป ถ้าคุณทำอะไรให้แฟนหนุ่มมากเกินไปจนปิดกั้นโอกาสที่เขาจะได้รวบรวมความเข้มแข็งในการทำสิ่งต่างๆ ด้วยตัวเอง คุณก็อาจจะต้องถอยออกมา สนับสนุนเขาแทนที่จะทำทุกอย่างให้เขา ค่อยๆ โน้มน้าวให้เขาทำกิจกรรมที่ต้องใช้แรง เข้าร่วมกิจกรรมทางสังคม หรือออกไปสูดอากาศบ้างโดยไม่ต้องแสดงออกถึงการ “บังคับเพราะรัก” หรือไม่สนใจเขาไปเลย แฟนหนุ่มของคุณอยากให้คุณแสดงความเห็นอกเห็นใจและความรักต่อเขาก็จริง แต่เขาไม่ได้อยากให้คุณต้องทำทุกอย่างเพื่อให้เขาหายดีแทนเขา
สังเกตอาการของเขา. บอกให้เขารู้ว่าคุณห่วงเขา. ขึ้นต้นประโยคด้วยคำว่า “ฉัน” เพื่อไม่ให้ฟังดูเป็นการกล่าวหา. รับฟังและยอมรับความรู้สึกของเขา. ถามคำถามที่เกี่ยวกับความปลอดภัยของแฟนหนุ่ม. ขอความช่วยเหลือเร่งด่วน. แสดงความพร้อมที่จะสนับสนุนเขา. ช่วยเขาหาวิธี  รักษาโรคซึมเศร้า. เสนอให้ทำกิจกรรมที่ต้องใช้แรงด้วยกัน. แน่ใจว่าเขารับประทานอาหารที่ดีต่อสุขภาพ. ช่วยเขาหาวิธีจัดการความเครียด. แนะนำให้เขาเขียนบันทึกอารมณ์. ช่วยให้เขาคบหากับคนอื่น. อย่าทำทุกอย่างให้เขา.
https://www.wikihow.com/Help-a-Depressed-Boyfriend https://www.wikihow.com/Help-a-Depressed-Boyfriend
Having a Candid Discussion Facilitating Your Boyfriend’s Recovery